  Туспуктэм: Руслан Нуриахметов Анжелика Тихонова корреспондент Ижкарын выль дышетскон ар азьын дышетон ужъюртъёсты эскеронъёс азьланьтӥсько. Нырысь ик ӧнерчиос нылпи садъёсы вуылӥзы. 155-ез ик эскеронъёсты ортчизы. Со сярысь кар администрацилэн пресс-службаез ивортӥз. Школаосты Ленин, Индустри, Октябрь ёросъёсын эскеризы ни. 5-тӥ гудырикошконозь Устинов но Пермовай ёросъёсысь дышетон ужъюртъёсы вуылозы. Пусъём, ӧрие МЧС-ын, МВД-ын но дышетонъя управлениын ужасьёс пыро. Соос нырысь ик тылпу кысон арбериослэсь, материально-технической инъетсылэсь ӟечлыксэс, эмъюрттэт сётыны луонлыкъёссэс, пӧраськон висъетсылэсь дась луэмзэ, охраназэс, терроризм учыръёслэсь утиськыны быгатэмзэс но мукетсэ эскеро. Нялтас вераса, туэ школаосты но нылпи садъёсты выль дышетскон арлы дасяны улосвыл но муниципал коньдэтъёсысь 172 миллион манет висъязы. Тодэ вайытом, Удмуртиын 2022-2023 дышетскон ар кутсконлы оглом 490 нылпи садъёсты, 534 школаосты, ватсаса тодон-валан сётонъя 141 огазеяськонъёсты но ӧнеръя 46 шор ёзо дышетсконниосты эскерозы. Тегъёс: Ижкар Дышетон Удмуртия  